ગણેશોત્સવ નજીક આવી ગયો છે ત્યારે નવસારી પંથકમાં પણ શ્રીજીની મૂર્તિઓનું વેચાણ પૂરજોશમાં ચાલી રહ્યું છે. સેન્ટ્રલ પોલ્યુશન કંટ્રોલ બોર્ડના સૂચન તથા નેશનલ ગ્રીન ટ્રીબ્યુનલ, સેન્ટ્રલ બેન્ચ, ભોપાલના હુકમના આધારે હાલમાં ગણેશજીની મૂર્તિઓ અંગે જિલ્લા મેજિસ્ટ્રેટે એક જાહેરનામુ હાલમાં બહાર પાડ્યુ છે. જાહેરનામામાં શ્રીજીની પ્રતિમા સંદર્ભે અનેક હુકમ કરાયા છે. જેમાં એમપણ જણાવાયુ છે કે મૂર્તિઓની બનાવટમાં કુદરતી વસ્તુઓનો ધાર્મિક રીતે પ્રણાલિગત ચીકણી માટીનો ઉપયોગ કરવો. ભઠ્ઠીમાં સૂકવેલી ચીકણી માટી કે પ્લાસ્ટર ઓફ પેરીસ (પીઓપી)નો ઉપયોગ કરવો નહીં. મૂર્તિઓની બનાવટમાં બિનઝેરી કુદરતી રંગોનો ઉપયોગ કરવો અને ઝેરી ઉતરતી કક્ષાના સિન્થેટીક, રસાયણ કે કેમિકલ, ડાયયુક્ત રંગોનો ઉપયોગ કરવો નહીં.